钦定古今图书集成/理学汇编/学行典/第243卷 > 王铸
## 钦定古今图书集成/理学汇编/学行典/第243卷 > 王铸

按《泾县志》：“王铸，东隅人。事父颇孝。其父性甘质朴，铸
进锦衣为寿，父却之，即终身不服绮罗。又友爱诸弟，
因父卒不瞑目，知其念幼子，即捐己产资之。平生善
堪舆，尝过馆陶，见十里之乡无井，令掘井，于山巅得
泉，众神之，绘像祀焉。正德三年，荒甚，施粥于七里庄，
全活数百人，有殍者辄助之棺。婺源潘尚书潢，应试”
时，遇盗于泾，馈赆金十两，解衣送之。后得解首，铸遨
游，卒于京。潘感泣，率诸缙绅表其行以诔之。